**Felhasználási szerződés**

**elkészített műre**

amely létrejött egyrészről

a **Magyar Kormánytisztviselői Kar**

Székhely: 1055 Budapest, Kossuth tér 2-4.

Adószám: 18509834-1-41

Cégjegyzékszám: 01-03-0015165

Képviselő neve, beosztása: **Palich Etelka**, elnök

mint felhasználó (a továbbiakban: **Felhasználó)**,

másrészről

**……………………………………….…….…..**

Születési név: ………………………………………………………………..

Születési hely, idő: ………………………………………………………………..

Anyja neve: ………………………………………………………………..

Lakcím: ………………………………………………………………..

Telefonszám: ………………………………………………………………..

E-mail: ………………………………………………………………..

Munkahelyének neve: ………………………………………………………………..

mint szerző (a továbbiakban: **Szerző**)

(a továbbiakban együttesen: **Felek**) között az alulírott helyen és időben, az alábbi feltételek mellett:

**I. Előzmény**

Az MKK Országos Elnöksége a 7/2022. (IV. 15.) MKK O.Eln. határozatában döntött arról, hogy „Jubileumi közügy-irat 2022” címmel pályázatot hirdet tagjai részére a közigazgatás sokszínűségének bemutatása és széleskörű megismertetése érdekében mininovella benyújtására.

A kormányzati igazgatásról szóló 2018. évi CXXV. törvény 77. § (3) bekezdés n) pontja alapján az MKK pályázatának célja a közigazgatás példaadó hagyományainak ápolása, a közigazgatás hagyományainak kreatív bemutatása.

A Szerző a pályamű benyújtásával a pályázaton részt vesz.

**II. A szerződés tárgya**

1. A **Szerző** az alábbi, 2. pontban megjelölt, szerzői jogi védelem alá eső alkotás (a továbbiakban: **Mű**) elkészítését követően felhasználási jogot enged a **Felhasználó** részére a megalkotott Műre vonatkozóan a III. pontban foglaltak szerint*.*
2. A **Felek** az 1. pont szerinti Művet a következőkben határozzák meg:

A Mű címe: „………………………..……..”, mininovella

1. A **Szerző** kijelenti, hogy a Művet személyesen, közreműködő igénybevétele nélkül készítette, szerzőtársa nincs.

**III. A szerződés teljesítése**

1. A Műre vonatkozó felhasználási engedélyt a **Felhasználó** a felhasználási szerződés mindkét Fél általi aláírásának napjával szerzi meg.
2. A szerződés teljesítése során a **Felhasználó** és a **Szerző** részéről kijelölt kapcsolattartók

**Felhasználó** részéről:

Név: Mayer Károly

Cím: 1077 Budapest Kéthly Anna tér 1.

E-mail: mkk@me.gov.hu, laszlo.karoly.mayer@me.gov.hu

Telefon: 06-70-419-7778

**Szerző** részéről:

Név: ……………………………………………………………………….

Cím: ……………………………………………………………………….

E-mail: ……………………………………………………………………….

Telefon: ……………………………………………………………………….

**IV. A szerzői vagyoni jogok átruházása, a felhasználási jogok terjedelme, személyhez fűződő jogok**

1. A **Szerző** jelen szerződés aláírásával az aláírás napjától a Műre vonatkozóan

- területi korlátozás nélkül,

- határozatlan időtartamra szóló

felhasználási engedélyt ad a **Felhasználónak** a szerződés szerinti felhasználásra.

1. A **Felhasználó** jogosult különösen:
* a Művet vagy annak részét valamennyi ismert felhasználási módon, alkalom- és példányszámbeli korlátozás nélkül, bármely eljárással és adathordozón többszörözni, ideértve a számítógéppel vagy elektronikus adathordozóra történő másolást, többszörözést és digitalizálást is;
* a többszörözött példányokat bármilyen módon és adathordozón, alkalombeli korlátozás nélkül, bárki részére terjeszteni;
* a Művet bármilyen módon és alkalombeli korlátozás nélkül bárki részére a nyilvánossághoz közvetíteni és az ehhez szükséges többszörözést elvégezni;
* a nyilvánossághoz közvetítés joga magában foglalja a Mű interneten / számítógépes hálózat útján történő nyilvánossághoz közvetítésének (streaming), továbbá a Mű olyan módon történő hozzáférhetővé tételének jogát is, hogy a távollévő közönség tagjai a hozzáférés helyét és idejét egyénileg választhassák meg;
* a Művet (papír alapon vagy digitális formában) adatbázisba, gyűjteménybe felvenni vagy más művekkel, azok részeivel, egyéb anyagokkal összekapcsolni, és az adatbázis, gyűjtemény vagy az összekapcsolás folytán létrejött anyag részeként a jelen pontban rögzített bármely módon felhasználni;
* a Művet alkalombeli korlátozás nélkül átdolgozni vagy átdolgoztatni, bármely nyelvre lefordítani, feldolgozni vagy egyébként módosítani, és az átdolgozott, módosított, lefordított, feldolgozott művet a jelen pontban rögzített bármely módon felhasználni, a megfilmesítést, animálást kivéve;
* a Művet bármely módon és alkalombeli korlátozás nélkül nyilvánosan kiállítani.
1. A **Felek** megállapodnak abban, hogy a jelen szerződés II. pontjában meghatározott Mű felhasználását a **Felhasználó** a szerződés aláírásától számított 5 éven belül megkezdi.
2. A **Szerző** jelen megállapodás aláírásával feltétlen és visszavonhatatlan hozzájárulását adja ahhoz, hogy a **Felhasználó** a jelen szerződés tárgyát képező II. pontban meghatározott Műhöz fűződő valamennyi felhasználási módra kiterjedő jogát akár ingyenesen, akár ellenérték fejében – minden további feltétel vagy hozzájárulás nélkül – harmadik személy részére átengedje vagy értékesítse.

Az értékesítésből származó bevételek a **Felhasználót** illetik meg.

1. Ha jelen szerződésben meghatározott felhasználási módok a szerződés hatálya alatt úgy változnak/bővülnek, hogy a szerződés megkötésekor ismert és a szerződésben engedélyezett felhasználási módok megvalósulását hatékonyabban, kedvezőbb feltételekkel vagy jobb minőségben teszik lehetővé, a jelen szerződéssel megszerzett felhasználási jog e megváltozott vagy kibővült módokra is kiterjed.
2. A **Szerző** a felhasználási jog kizárólagosságára tekintettel fennálló felmondási jogát (Szjt. 51. § (1) bekezdés) a szerződés aláírásától számított 5 évig nem gyakorolhatja.
3. **Felhasználó** is jogosult a szerződés tartama alatt a szerző névfeltüntetési és a mű egységének védelméhez fűződő jogának védelmében fellépni.
4. Jelen szerződéssel a **Felhasználó** vállalja, hogy az általa megszerzett jogok gyakorlása során – a felhasználás jellegéhez igazodó módon – a **Szerző** nevét jól látható helyen feltünteti.

**V. Díjazásról való lemondás**

1. A **Szerző** a jelen szerződés teljesítéséért, az átadott, II. pontban megjelölt Mű felhasználására adott engedély fejében járó díjazásról a szerződés aláírásával kifejezetten és visszavonhatatlanul lemond.

**VI. A szerződés módosítása, megszűnése, felmondása**

1. Bármely Fél a másik fél 8 (nyolc) nappal előre történő írásbeli értesítése mellett jogosult a szerződésben foglalt értesítési címeket – beleértve az értesítendő személyek nevét – megváltoztatni. Az értesítési címek megváltoztatására vonatkozó értesítést az értesítésre jogosult személy (a változás hatályosulása előtt) vagy a szerződés aláírására jogosult személy teheti meg.
2. Felek megállapodnak abban, hogy a szerződés bármilyen egyéb módosítása csak közös megegyezés alapján és kizárólag írásban érvényes.
3. A Felek megállapodnak abban, hogy a szerződést közös megegyezéssel bármikor megszüntethetik. Az erről szóló megállapodás kizárólag írásban, a Felek együttes aláírásával érvényes.

**VII. A szerződés hatálya**

Jelen szerződés annak mindkét **Fél** általi aláírása napjától a Mű teljes védelmi idejére szóló időre jött létre.

**VIII. Vegyes és záró rendelkezések**

1. **Szerző** szavatosságot vállal a II. pontban megjelölt Mű eredetiségéért. A **Szerző** szavatol azért, hogy a Művön nem áll fenn, illetve nem fog fennállni harmadik személynek olyan kizárólagos vagy nem kizárólagos szerzői vagyoni, illetve felhasználási joga, amely a **Felhasználó** jelen szerződés szerinti jogszerzését, felhasználását korlátozná vagy akadályozná, valamint amelynek alapján harmadik személy a jelen szerződésben meghatározottaktól eltérő igényekkel léphetne fel a **Felhasználóval** szemben. A **Szerző** szavatolja továbbá, hogy a **Felhasználó** jelen szerződés szerinti jogainak gyakorlása harmadik személy jogait vagy törvényes érdekeit nem sérti.
2. A **Felhasználó** szervezetében bekövetkezett változás esetén a jelen szerződésben foglalt jogok és kötelezettségek jogutódjaira szállnak át. Jogutódlásnak tekintendő a feladatok ellátásának más szervezetre történő átszállása is. A jogutódlás tényéről a **Felhasználó** a **Szerzőt** köteles írásban tájékoztatni.
3. Amennyiben jelen szerződés valamelyik rendelkezése, vagy rendelkezésének egy része érvénytelen, vagy végrehajthatatlan lenne, úgy ez nem érinti a szerződés többi részének érvényességét, kivéve, ha azt a **Felek** az érvénytelen rész nélkül nem kötötték volna meg. A **Felek** kötelezik magukat arra, hogy az érvénytelenné vagy végrehajthatatlanná vált rendelkezést olyan rendelkezéssel helyettesítik, amely a lehető legjobban megfelel a szerződés céljának és a **Felek** szerződéskötéskor meglévő akaratának.
4. A **Szerző** a jelen szerződés szerinti teljesítése során köteles tartózkodni minden olyan tevékenységtől, magatartástól és megnyilvánulástól, amely ténylegesen vagy potenciálisan a **Felhasználó** hírnevét csorbítaná, vagy amely a **Felhasználóra** egyébként hátrányos lenne.
5. A **Felek** a jelen szerződés teljesítése során kötelesek kölcsönösen együttműködni egymással; a szerződés változtatását igénylő körülményről kötelesek haladéktalanul tájékoztatni egymást.
6. A **Felek** megállapodnak, hogy felmondási, vagy más, e szerződéssel összefüggő lényeges nyilatkozataikat tértivevényes ajánlott levélben közlik egymással, azzal, hogy a közlés időpontja a tértivevényen igazolt átvétel napja. Ha a levél „nem kereste”, „az átvételt megtagadta” vagy „ismeretlen helyre költözött” postai értesítéssel érkezik vissza, ez esetben a levél a postai kézbesítés második megkísérlésének napját követő 5. (ötödik) munkanapon kézbesítettnek tekintendő.
7. A **Felek** megállapodnak abban, hogy a jelen szerződésben nem rendezett kérdésekben az Szjt. és végrehajtására kiadott jogszabályok, valamint a Polgári Törvénykönyvről szóló 2013. évi V. törvény rendelkezései az irányadók.
8. A **Felek** kölcsönös kötelezettséget vállalnak arra, hogy a szerződésből eredő valamennyi vitát megkísérlik peren kívül egyezséggel rendezni.

A jelen 5 (öt) számozott oldalból álló szerződést a **Felek** – az alulírt helyen és időpontban – elolvasás után, mint akaratukkal mindenben megegyezőt, jóváhagyólag írják alá. A jelen szerződés 2 (két) db egymással megegyező eredeti példányban készült, melyek közül 1 (egy) db a **Szerzőnél**, 1 (egy) db a **Felhasználóná**l marad.

…………………………………………

Magyar Kormánytisztviselői Kar

Palich Etelka elnök

Budapest, 2022. …………

……………………………………………...

Név

Szerző

…………………………, 2022. ……………

…………………….……………

Pénzügyi ellenjegyzés

Budapest, 2022. ……….

……………………………….…

Jogi felülvizsgálat

Budapest, 2022. ……….